คณะมัณฑนศิลป์ มหาวิทยาลัยศิลปากร

คณะมัณฑนศิลป์ มหาวิทยาลัยศิลปากร () เป็นคณะวิชาลำดับที่ 4 ของ มหาวิทยาลัยศิลปากร ก่อตั้งขึ้นเมื่อวันที่ 18 พฤษภาคม พ.ศ. 2499

ประวัติ 

เมื่อวันที่ 18 พฤษภาคม พ.ศ. 2499 คณะมัณฑนศิลป์ ได้ถือกำเนิดขึ้น ด้วยดำริของ ศาสตราจารย์ ศิลป์ พีระศรี และดำเนินการเปิดสอนในสาขาวิชาศิลปตกแต่ง (Decorative Arts) ในปีการศึกษานั้น โดย ศาสตราจารย์ พระยาอนุมานราชธน (ยง เสฐียรโกเศศ) ได้บัญญัติชื่อภาษาไทยว่า "คณะมัณฑนะศิลป์" แต่ต่อมาใน พ.ศ. 2517 ได้มีการดำเนินการปรับแก้ให้ถูกต้องกับภาษาเขียนเป็น "คณะมัณฑนศิลป์" และศาสตราจารย์ศิลป์ พีระศรี ได้จัดสร้างหลักสูตรสาขาวิชาศิลปตกแต่ง 4 ปี (อนุปริญญา 3 ปี ปริญญาตรี 4 ปี) มีศาสตราจารย์ศิลป์ พีระศรี รักษาการในตำแหน่งคณบดี และ หลวงวิเชียร แพทยาคม (อธิบดีกรม กรมศิลปากร ในเวลานั้น) รักษาการในตำแหน่งผู้อำนวยการ มหาวิทยาลัยศิลปากร (เทียบเท่าอธิการบดีมหาวิทยาลัย)

ระหว่าง พ.ศ. 2499–2516 คณะมัณฑนศิลป์ จัดการศึกษาเพียงสาขาวิชาเดียว คือ สาขาวิชาศิลปตกแต่ง แต่ในเวลานั้น เรียกชื่อว่าสาขาวิชามัณฑนศิลป์ ตามชื่อคณะวิชา โดยแบ่งเป็น 2 ระดับ ได้แก่ อนุปริญญาหลักสูตร 3 ปี และระดับปริญญาตรีหลักสูตร 4 ปี ผู้สำเร็จการศึกษาจะได้รับวุฒิอนุปริญญาศิลปบัณฑิต (มัณฑนศิลป์) หรือปริญญาศิลปบัณฑิต (มัณฑนศิลป์) ตามลำดับ

ต่อมาใน พ.ศ. 2517–2544 คณะฯ ได้มีการปรับปรุงและพัฒนาโครงสร้างหลักสูตร เป็นการจัดการศึกษาเฉพาะระดับปริญญาตรี ไม่มีระดับอนุปริญญา พร้อมทั้งขยายสาขาวิชาเพิ่มขึ้น

ปัจจุบัน คณะมัณฑนศิลป์ เปิดสอนเพื่อผลิตบัณฑิตระดับปริญญาตรี 7 สาขาวิชา คือ สาขาวิชาการออกแบบภายใน สาขาวิชาการออกแบบนิเทศศิลป์ สาขาวิชาการออกแบบผลิตภัณฑ์ สาขาวิชาประยุกตศิลปศึกษา สาขาวิชาเครื่องเคลือบดินเผา สาขาวิชาการออกแบบเครื่องประดับ และสาขาวิชาออกแบบเครื่องแต่งกาย และเพื่อเป็นการส่งเสริมการศึกษาในระดับที่สูงขึ้น คณะฯ ได้เปิดสอนระดับปริญญาโท 3 สาขาวิชา ได้แก่ สาขาวิชาศิลปะการออกแบบ สาขาวิชาการออกแบบผลิตภัณฑ์ สาขาวิชาการออกแบบเครื่องประดับ

หน่วยงาน 

 สำนักงานคณบดี
 ภาควิชาออกแบบตกแต่งภายใน
 ภาควิชาออกแบบนิเทศศิลป์
 ภาควิชาออกแบบผลิตภัณฑ์
 ภาควิชาประยุกตศิลปศึกษา
 ภาควิชาเครื่องเคลือบดินเผา
 ภาควิชาออกแบบเครื่องประดับ
 ภาควิชาการออกแบบเครื่องแต่งกาย

หลักสูตร

ทำเนียบคณบดี 

 หมายเหตุ ตำแหน่งทางวิชาการในระหว่างที่ดำรงตำแหน่งในขณะนั้น

ศิษย์เก่า 

 กรกต อารมย์ดี ศิลปินและนักออกแบบ เจ้าของแบรนด์ KORAKOT INTERNATIONAL LIMITED PARTNERSHIP.
 กฤตธีรา อินพรวิจิตร (เข็ม ตีสิบ) เป็นพิธีกรรายการโทรทัศน์ ทำงานศิลปะ เขียนหนังสือ 
 กวี ลักษณะสกุลชัย สไตลิสท์ชื่อดังจากนิตยสาร "แพรว"
 คงรัฐ สุนทรโรจน์พัฒนา มัณฑนากร และอาจารย์ประจำ คณะศิลปะและการออกแบบ มหาวิทยาลัยรังสิต
 คณิต เสตะรุจิ มัณฑนากร และหนึ่งในนักออกแบบยอดเยี่ยมแห่งปี 2004
 คมภิญญ์ เข็มกำเนิด ผู้กำกับภาพยนตร์แอนิเมชัน "ก้านกล้วย"
 จรูญ อังศวานนท์ ศิลปินแห่งชาติ สาขาทัศนศิลป์ (สถาปัตยกรรมภายในและมัณฑนศิลป์) ประจำ พ.ศ. 2557
 จิดาภา แช่มช้อย (แพนด้า BNK48) สมาชิกวง บีเอ็นเคโฟร์ตีเอต (BNK48) รุ่นที่ 2 เค็งกีวเซ (Kenkyūsei)
 ชัยพร พานิชรุทติวงศ์ แอะนิเมเทอร์ "ปังปอนด์ ดิ แอนิเมชั่น"
 ชัยยศ อิษฏ์วรพันธุ์ นักวิชาการด้านประวัติศาสตร์สถาปัตยกรรมและศิลปะ (ปัจจุบันเป็นอาจารย์ที่ภาควิชาทฤษฎีศิลป์ คณะจิตรกรรมประติมากรรมและภาพพิมพ์ มหาวิทยาลัยศิลปากร)
 ชัยยุทธ์ พลายเพ็ชร นักออกแบบ ผู้ก่อตั้งแบรนด์ Propaganda
 ชูเกียรติ ลิขิตปัญญารัตน์ Design Director–Brandcreate นักศึกษาเก่าดีเด่นประจำปี 2554 ประเภทผู้ส่งเสริมการศึกษาวิชาการ
 เชาวเลข สร่างทุกข์ ผู้ร่วมก่อตั้งและหุ้นส่วนค่ายเพลง Smallroom
 ทรงศีล ทิวสมบุญ นักเขียนการ์ตูน (ถั่วงอกและหัวไฟ)
 ทิววัฒน์ ภัทรกุลวณิชย์ นักเขียนการ์ตูน นักเขียนภาพประกอบ (หนังสือพิมพ์กรุงเทพธุรกิจ, BANGKOK POST, นิตยสารพลอยแกมเพชร, IMAGE MAGAZINE)
 ทีปกร แย้มกสิกร มัณฑนากร
 ธนาวัฒน์ สุขัคคานนท์ มัณฑนากร และเลขาธิการสมาคมมัณฑนากรแห่งประเทศไทย (กรรมการผู้จัดการบริษัท INTERIOR VISION)
 ธัชมาพรรณ  จันทร์จำรัสแสง "Pomme Chan" นักวาดภาพประกอบแถวหน้าของอังกฤษ
 ธีรวัลย์ วรรธโนทัย คณบดีคณะสถาปัตยกรรมศาสตร์ มหาวิทยาลัยเทคโนโลยีราชมงคลธัญบุรี
 นนทรีย์ นิมิบุตร ผู้กำกับภาพยนตร์
 นันทิรัตน์ สุวรรณเกต แฟชั่นดีไซน์เนอร์ (เจ้าของแบรนด์ Koi Suwanagate) เป็น 1 ใน 10 นักออกแบบหน้าใหม่ที่น่าจับตามองประจำปี 2009 จาก CFDA
 บรรณนาท ไชยพาน มัณฑนากร และอาจารย์พิเศษ คณะศิลปะและการออกแบบ มหาวิทยาลัยรังสิต
 บุญเสริม เปรมธาดา สถาปนิก รางวัลชนะเลิศ The ar+d Awards for Emerging Architecture 2011 ของประเทศอังกฤษ จากการออกแบบ สถาบันกันตนา
 พงษ์สรวง คุณประสพ ศิษย์เก่ายอดเยี่ยม
 ไพโรจน์ ธีระประภา
 หม่อมหลวงภาวิณี สันติสิริ
 ผู้ช่วยศาสตราจารย์ มาโนช กงกะนันทน์
 ยิ่งยง โอภากุล
 ยุทธเลิศ สิปปภาค ผู้กำกับภาพยนตร์
 ลักษมณ์ เตชะวันชัย นายกสมาคมแอนิเมชั่นและคอมพิวเตอร์กราฟิกไทย (TACGA) คนแรก สองสมัย (พ.ศ. 2550 – 2554)
 วิฑูรย์ คุณาลังการ มัณฑนากร (ผู้ออกแบบโครงการโนเบิล รีมิกซ์และกลุ่มร้านเกรย์ฮาวด์)
 วิศิษฏ์ ศาสนเที่ยง ผู้กำกับภาพยนตร์
 วิศุทธิ์ พรนิมิตร นักเขียนการ์ตูน (hesheit)
 สมชาย จงแสง มัณฑนากร (ศิลปิน รางวัลศิลปาธร ประจำปี 2552)
 สุทธิชาติ ศราภัยวานิช นักเขียนการ์ตูน (Joe the Sea–cret Agent)
 สุรเชษฐ์ เฑียรบุญเลิศรัตน์ แอะนิเมเทอร์ ปักษาวายุ
 สุวรรณ คงขุนเทียน มัณฑนากร และนักออกแบบเฟอร์นิเจอร์ เจ้าของแบรนด์ดัง "โยธกา"
 อภิสิทธิ์ ไล่ศัตรูไกล ผู้อำนวยการศูนย์สร้างสรรค์งานออกแบบ TCDC
 ศาสตราจารย์ เอกชาติ จันอุไรรัตน์ อดีตคณบดีคณะมัณฑนศิลป์ ศาสตราจารย์สาขาวิชาการออกแบบภายใน
 แพต ชญานิษฐ์ ชาญสง่าเวช นักแสดงค่ายนาดาวบางกอก
 ชยานนท์ เครือเอี่ยม (แมว) มือกลองวง The Jukks
คาริญญ์ยวัฒ ดุรงค์จิรกานต์(เฟิด) นักร้องนำวง Slot Machine
เหมือนฝัน ทรัพย์เอนก ปัจจุบันทำงานที่บริษัท แปลน ฟอร์ คิดส์ จำกัด ในหน่วยศิลปกรรมของสำนักพิมพ์ แฮปปี้คิดส์

หอศิลปะและการออกแบบคณะมัณฑนศิลป์ 

หอศิลปะและการออกแบบ คณะมัณฑนศิลป์ ปรับปรุงมาจากห้องปฏิบัติงานปั้น สิ่งทอ และวิชาพื้นฐานศิลปะของคณะ ดำเนินการโดยคณะกรรมการหอศิลปะและการออกแบบ แล้วเสร็จในวันที่ 19 ธันวาคม พ.ศ. 2540 โดยมีวัตถุประสงค์หลักดังนี้
 จัดแสดงผลงานของอาจารย์ นักศึกษา คณะมัณฑนศิลป์
 เป็นศูนย์รวมการแสดงผลงาน และแลกเปลี่ยนทางวิชาการศิลปะและการออกแบบ
 เป็นศูนย์ข้อมูลทางศิลปะและการออกแบบ

เกร็ด 

 คณะมัณฑนศิลป์ มหาวิทยาลัยศิลปากร เป็นคณะมัณฑนศิลป์แห่งเดียวในประเทศไทย
 คณะมัณฑนศิลป์ เดิมสะกดชื่อคณะว่า "คณะมัณฑนะศิลป์"

อ้างอิง 

 ประกาศมหาวิทยาลัยศิลปากร เรื่อง การแบ่งหน่วยงานภายในของส่วนงานของมหาวิทยาลัยศิลปากร พ.ศ. 2559

ดูเพิ่ม 

 มัณฑนศิลป์
 มหาวิทยาลัยศิลปากร
 รายชื่อคณะศิลปกรรมศาสตร์ในประเทศไทย

แหล่งข้อมูลอื่น 

 เว็บไซต์คณะมัณฑนศิลป์ มหาวิทยาลัยศิลปากร
 เฟซบุ๊กคณะมัณฑนศิลป์ มหาวิทยาลัยศิลปากร

ศิลปากร
มัณฑนศิลป์